
ДО 
Г-Н СТРАЦИМИР ПЕТКОВ
КМЕТ НА ОБЩИНА ЛОВЕЧ
УЛ. „ТЪРГОВСКА“ №22
ГР. ЛОВЕЧ



На Ваш Рег. №32-00-174/18.09.2026 г.

Относно: Инвестиционно предложение (ИП) „Осигуряване на условия за опазване на застрашени видове ex situ в зоологическа градина „Зоопарк-гр. Ловеч“, в ПИ №43952.230.5, землище гр. Ловеч, общ. Ловеч, обл. Ловеч“



УВАЖАЕМИ ГОСПОДИН ПЕТКОВ,

Във връзка с Ваше уведомление с вх. №АО-4913/21.09.2026 г. на РИОСВ-Плевен за ИП „Осигуряване на условия за опазване на застрашени видове ex situ в зоологическа градина „Зоопарк-гр. Ловеч“, в ПИ №43952.230.5, землище гр. Ловеч, общ. Ловеч, обл. Ловеч“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., с вс. изм. и доп.) и внесена допълнителна информация с вх. №АО-4913-1/25.09.2026 г. на РИОСВ-Плевен, Ви уведомявам следното:
ИП „Осигуряване на условия за опазване на застрашени видове ex situ в зоологическа градина „Зоопарк-гр. Ловеч“, в ПИ №43952.230.5, землище гр. Ловеч, общ. Ловеч, обл. Ловеч“, попада в обхвата на чл. 2, ал. 2 от Наредбата за ОС.

1. ИП предвижда осигуряване на условия за опазване на застрашени видове ex situ в съществуваща зоологическа градина „Зоопарк-гр. Ловеч“, находяща се в границите на ПИ №43952.230.5, землище гр. Ловеч, общ. Ловеч, обл. Ловеч. Ще се извърши поетапна рехабилитация, модернизация и функционално надграждане на съществуващия „Зоопарк-гр. Ловеч“ с цел подобряване на условията за ex situ опазване на защитени и застрашени животински видове, привеждане на средата за отглеждане към приложимите нормативни и видово специфични изисквания, развитие на ветеринарномедицинския и стопанския капацитет и засилване на информационно-образователната и консервационната функция на зоологическата градина.
Настоящото ИП обхваща само четири заграждения на местни видове с консервационно значение - Европейски рис, Дива котка, Кафява мечка и Белоглав лешояд. Проектирането и извършването на строително-монтажни работи за тези нови и реконструирани видово специфични хабитати, заграждения, волиери, водни площи и съоръжения към тях, вътрешни помещения и заслони ще бъдат в съответствие с изискванията на Наредба № 6 от 23.10.2003 г. за минималните изисквания и условия за отглеждане на животни в зоологически градини и центрове за отглеждане и размножаване на защитени видове животни (Обн. ДВ, бр. 105/2003 г., с вс. изм. и доп.). Планират се информационно-образователни дейности и оборудване - информационни табла, достъпна информация, дигитални решения и интерактивна обиколка; мерки за достъпност, биосигурност, предотвратяване на бягство на животните, видеонаблюдение, аварийно захранване, климатична устойчивост, енергийна ефективност и опазване на растителността, и други.
Не се предвиждат производствени процеси, при които да се ползва вода за технологични нужди. Няма да се формират производствени отпадъчни води.
Генерираните отпадъци при реализацията на ИП, ще се предават за последващо оползотворяване на лица, притежаващи разрешение или регистрационни документи, издадени по реда на чл. 35 от Закона за управление на отпадъците.
ПИ №43952.230.5, землище гр. Ловеч, общ. Ловеч, обл. Ловеч, местност „СТРАТЕШ“ е с площ 109846 кв. м, вид територия „Урбанизирана“, начин на трайно ползване „Зоологическа градина“, съгласно Кадастрално-административната информационна система на Агенцията по геодезия картография и кадастър.
Предвижда се кандидатстване по процедура BG16FFPR002-3.020 „Осигуряване на условия за опазване на застрашени видове ex situ“, Приоритет 3 „Биологично разнообразие“ по Програма „Околна среда“ 2021-2027 г.

2. ИП не попада в границите на защитена територия по смисъла на Закона за защитените територии (ЗЗТ).

3. ИП не попада в границите на защитени зони (ЗЗ) от мрежата „Натура 2000“. Най-близко разположената ЗЗ (на отстояние около 0.7 км) е:
- BG0000616 “Микре”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-1028/17.12.2020 г. на МОСВ (обн. ДВ, бр. 19/05.03.2021 г.).

4. Така описаното ИП попада в обхвата на чл. 93, ал. 1, т. 2 от Закона за опазване на околната среда (ЗООС) и представлява разширение и изменение, което не попада самостоятелно в Приложение №1 и Приложение №2 на ЗООС. ИП е свързано с дейности по рехабилитация, модернизация и функционално надграждане на съществуваща зоологическа градина и при реализиране и експлоатация не се очаква да доведе до значително отрицателно въздействие върху околната среда. Предвид това, така заявеното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка.

С оглед гореизложеното, отчитайки местоположението (извън границите на защитени зони от мрежата „Натура 2000“, урбанизирана територия) и характера („Осигуряване на условия за опазване на застрашени видове ex situ в зоологическа градина „Зоопарк-гр. Ловеч“, в ПИ №43952.230.5, землище гр. Ловеч, общ. Ловеч, обл. Ловеч“) на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000616 “Микре”, по отношение на:
· Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000616 “Микре”;
· Трансформация на местообитания на видове, безпокойство или прогонване на видове, предмет на опазване;
· Нарушаване целостта и целите на опазване на защитените зони;
· Нарушаване кохерентността между съседни защитени зони;
· Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в ЗЗ BG0000616 “Микре”.

В тази връзка и на основание чл.2, ал.2 от Наредбата за ОС Ви уведомявам, че за така заявеното ИП, преценката на компетентния орган е, че не е необходимо провеждане на процедура по реда на Глава втора от Наредбата за ОС.


Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на инвестиционното предложение или на някои от обстоятелствата, при които е издадено настоящото писмо, възложителят е длъжен да уведоми незабавно компетентния орган за промените.





							
С уважение, 

